**KONSOLIDUOTOS IRT INFRASTRUKTŪROS (DEBESIJOS VALDYMO PLATFORMOS) IR KLIENTŲ IT INFRASTRUKTŪROS PRIEŽIŪROS PASLAUGŲ VIEŠOJO PIRKIMO**–**PARDAVIMO SUTARTIES**

**SPECIALIOSIOS SĄLYGOS**

**I PIRKIMO DALIS**

|  |  |
| --- | --- |
| Data\* |  |
| Sutarties Nr. |  |
| Vadovaudamiesi viešosios įstaigos CPO LT, juridinio asmens kodas 302913276, buveinės adresas Ukmergės g. 219-1, 07152 Vilnius, viešojo pirkimo komisijos 2025-03-17 sprendimu Nr. 12, kuriuo Tiekėjo pasiūlymas (toliau – **Pasiūlymas**), pateiktas atviram konkursui „Konsoliduotos IRT infrastruktūros (Debesijos valdymo platformos) ir klientų IT infrastruktūros priežiūros paslaugos“ (pirkimo numeris – (744295 senajame CVP IS), (205977 naujajame CVP IS) (toliau – **Pirkimas**), buvo pripažintas laimėjusiu, sudarė šią Paslaugų viešojo pirkimo–pardavimo sutartį (toliau – **Sutartis**). | |

|  |  |
| --- | --- |
| **UŽSAKOVAS** | |
| Pavadinimas | **Valstybės skaitmeninių sprendimų agentūra** |
| Adresas | Konstitucijos pr. 15-89, LT-09319 Vilnius |
| Juridinio asmens kodas | 188772433 |
| PVM mokėtojo kodas | - |
| Atsiskaitomoji sąskaita | LT58 4040 0636 1000 0665 |
| Bankas, banko kodas | LR finansų ministerija, Lukiškių g. 2, 01108 Vilnius;  Juridinio asmens kodas: 288601650  SWIFT kodas: MFRLLT22XXX |
| Telefonas | +370 685 83 595 |
| El. paštas | [info@vssa.lt](mailto:info@vssa.lt) |
| Atstovas | Direktorius Tomas Misevičius |
| Atstovavimo pagrindas | Valstybės skaitmeninių sprendimų agentūros nuostatai, patvirtinti Lietuvos Respublikos ekonomikos ir inovacijų ministro 2018 m. spalio 1 d. įsakymu Nr. 4-593 „Dėl Valstybės skaitmeninių sprendimų agentūros nuostatų patvirtinimo“ |
| **TIEKĖJAS** | |
| Pavadinimas | **Telia Lietuva, AB** |
| Adresas | Saltoniškių g. 7A, LT-08105 Vilnius |
| Juridinio asmens kodas | 121215434 |
| PVM mokėtojo kodas | LT212154314 |
| Banko sąskaita | LT77 7044 0600 0092 1667 |
| Bankas, banko kodas | AB SEB bankas, 70440 |
| Telefonas | 1816 |
| Faksas | - |
| El. paštas | verslas@telia.lt |
| Atstovas | Vadovė Giedrė Kaminskaitė-Salters |
| Atstovavimo pagrindas | Bendrovės įstatai |

|  |  |  |  |
| --- | --- | --- | --- |
| **Specialiųjų sutarties sąlygų nuostatos punkto Nr./ pavadinimas** | **Specialiųjų sutarties sąlygų nuostata** | | **Nuoroda į Bendrųjų sutarties sąlygų punktą/ skyrių** |
| **1. SUTARTIES DALYKAS** | | | |
| **1.1. Paslaugų aprašymas** | Perkamos Konsoliduotos IRT infrastruktūros (debesijos valdymo platformos) ir klientų IT infrastruktūros priežiūros paslaugos:  I pirkimo objekto dalis – Valstybės debesijos platformos (toliau – VDP) IRT infrastruktūros Priežiūros paslaugos bei su jomis susijusios Papildomos paslaugos.  Išsamus Paslaugų aprašymas ir kiti reikalavimai teikiamoms Paslaugoms nustatyti Specialiųjų sutarties sąlygų 1 priede „Techninė specifikacija“ (toliau – Techninė specifikacija) ir 2 priede „Pasiūlymas“ (toliau – Pasiūlymas). | | 4.2., 4.3. |
| **1.2. Informacija apie ES lėšomis finansuojamą projektą** **arba kitą projektą** | Netaikoma | |  |
| **1.3. Papildomos paslaugos** | Netaikoma | | 4.5., 6.21. |
| **2. PASLAUGŲ SUTEIKIMO TERMINAI** | | | |
| **2.1. Paslaugų suteikimo terminas** | Priežiūros paslaugos pagal Sutartį turi būti pradėtos teikti nuo Sutarties įsigaliojimo dienos ir suteiktos ne vėliau kaip per 36 (trisdešimt šešis) mėnesius nuo Sutarties įsigaliojimo dienos, laikantis Techninėje specifikacijoje nustatytų Paslaugų teikimo terminų. | | 4.4. |
| **2.2. Paslaugų suteikimo terminas, kai Paslaugos teikiamos etapais/ periodais** | Papildomos paslaugos užsakomos ir teikiamos vadovaujantis Sutarties bendrosiose ir Specialiosiose sąlygose bei Techninės specifikacijos III skyriuje nustatytomis sąlygomis. | | 8.9. |
| **3. SUTARTIES KAINA IR MOKĖJIMO TVARKA** | | | |
| **3.1. Sutarčiai taikoma kainodara** | 3.1.1. Vadovaujantis Kainodaros taisyklių nustatymo metodika, patvirtinta Viešųjų pirkimų tarnybos direktoriaus 2017 m. birželio 28 d. įsakymu Nr. 1S-95 „Dėl kainodaros taisyklių nustatymo metodikos patvirtinimo“ (toliau – Metodika) Sutarčiai taikoma mišri kainodara: *fiksuotos kainos* (Metodikos 10.1 p) ir *fiksuoto įkainio* (Metodikos 10.2 p.) kainodaros būdai.  3.1.2. Fiksuotos kainos kainodara taikoma Tiekėjo Pasiūlyme nurodytam Priežiūros paslaugų teikimo mėnesiniam mokesčiui.  3.1.3. Fiksuoto įkainio kainodara taikoma Tiekėjo Pasiūlyme nurodytiems Papildomų paslaugų teikimo valandiniams įkainiams. | | 6.1. |
| **3.2. Pradinės sutarties vertė** **ir Sutarties kaina, kai taikoma mišri kainodara** | Pradinės sutarties vertė yra 2 176 466,96 Eur (du milijonai vienas šimtas septyniasdešimt šeši tūkstančiai keturi šimtai šešiasdešimt šeši eurai, 96 ct), **be pridėtinės vertės mokesčio** (toliau – **PVM**).  PVM sudaro 457 058,06 Eur (keturi šimtai penkiasdešimt septyni tūkstančiai penkiasdešimt aštuoni eurai, 6 ct).  Sutarties kaina yra **2 633 525,02 Eur** (du milijonai šeši šimtai trisdešimt trys tūkstančiai penki šimtai dvidešimt penki eurai, 2 ct) **su PVM.**  Šioje Sutartyje Pradinės sutarties vertė yra lygi maksimaliai pirkimui skirtai lėšų sumai (be PVM) pirkimo dokumentuose ir Sutartyje nurodytų Paslaugų įsigijimui. | | 6.1., 6.2. |
| **3.3. Sutarties kainos/ įkainių perskaičiavimas** | Sutarties kaina/įkainiai bus perskaičiuojami:  - pagal bendrą kainų lygio kitimą;  - dėl PVM tarifo pasikeitimo.  *3.3.1. Sutarties kainos/įkainių peržiūra dėl PVM tarifo pasikeitimo:*  Jeigu Sutarties vykdymo metu pasikeičia PVM mokėjimą reglamentuojantys teisės aktai, darantys tiesioginę įtaką Tiekėjo teikiamų Paslaugų Sutartyje nurodytai kainai/ įkainiams, Sutarties kaina/ įkainiai perskaičiuojami nekeičiant Paslaugų kainos/ įkainio be PVM.  Perskaičiuota Sutarties Paslaugų kaina/įkainiai įforminami Susitarimu ir turi būti taikomi nuo naujo PVM įvedimo datos (nepriklausomai nuo to, kada pasirašytas Susitarimas).  *3.3.2. Sutarties kainos/įkainių peržiūra dėl kitų mokesčių, lemiančių Paslaugų kainos pokytį, pasikeitimo*  Netaikoma  *3.3.3. Sutarties kainos/ įkainių peržiūra dėl kainų lygio pokyčio*  3.3.3.1. Bet kuri Sutarties šalis Sutarties galiojimo metu turi teisę inicijuoti Sutartyje numatytos kainos/įkainių perskaičiavimą (keitimą) ne anksčiau kaip po 12 (dvylikos) mėnesių nuo Sutarties sudarymo dienos (*jeigu perskaičiavimas jau buvo atliktas – nuo paskutinio perskaičiavimo pagal šį punktą dienos*), jeigu Vartojimo prekių ir paslaugų kainų pokytis (k), apskaičiuotas kaip nustatyta 3.3.3.3. papunktyje, viršija 5 (penkis) procentus. Sutarties kaina/įkainiai peržiūrimi tik tai Sutarties daliai, kuri nėra išpirkta, t. y., Paslaugoms, kurios nėra priimtos ir apmokėtos. Vėlesnė Sutarties kainos/įkainių peržiūra negali apimti laikotarpio, už kurį jau buvo atlikta peržiūra.  3.3.3.2. Šalys privalo Susitarime nurodyti indekso reikšmę laikotarpio pradžioje ir jos nustatymo datą, indekso reikšmę laikotarpio pabaigoje ir jos nustatymo datą, kainų pokytį (k), perskaičiuotą kainą/įkainius, perskaičiuotą pradinės sutarties vertę.  3.3.3.3. Nauja kaina/įkainiai apskaičiuojami pagal formulę:  *, kur*  a – kaina/įkainis (Eur be PVM)) (jei jis jau buvo perskaičiuotas, tai po paskutinio perskaičiavimo).  a1 – perskaičiuota (pakeista) kaina/įkainis (Eur be PVM)  k – Pagal vartotojų kainų VARTOJIMO PREKĖS IR PASLAUGOS) apskaičiuotas Vartojimo prekių ir paslaugų kainų pokytis (padidėjimas arba sumažėjimas) (%). „k“ reikšmė skaičiuojama pagal formulę:  , (proc.) kur  Indnaujausias – kreipimosi dėl kainos/įkainių perskaičiavimo išsiuntimo kitai šaliai datą naujausias paskelbtas vartojimo prekių ir paslaugų indeksas VARTOJIMO PREKĖS IR PASLAUGOS).  Indpradžia – laikotarpio pradžios datos (mėnesio) vartojimo prekių ir paslaugų indeksas VARTOJIMO PREKĖS IR PASLAUGOS). Pirmojo perskaičiavimo atveju laikotarpio pradžia (mėnuo) yra Sutarties sudarymo dienos mėnuo. Antrojo ir vėlesnių perskaičiavimų atveju laikotarpio pradžia (mėnuo) yra paskutinio perskaičiavimo metu naudotos paskelbto atitinkamo indekso reikšmės mėnuo.  3.3.3.4. Skaičiavimams indeksų reikšmės imamos **keturių** skaitmenų po kablelio tikslumu. Apskaičiuotas pokytis (k) tolimesniems skaičiavimams naudojamas suapvalinus iki **vieno**, o apskaičiuotas įkainis „a“ suapvalinamas iki **dviejų** skaitmenų po kablelio.  Sutarties kaina/įkainiai nebus perskaičiuojami:  - pagal Paslaugų grupių kainų pokyčius;  - dėl kitų mokesčių pasikeitimų. | | 6.3., 6.4.  6.3.1.  6.3.2.  6.3.3. |
| **3.4. Atsiskaitymo su Tiekėju terminas** | 30 (trisdešimt) kalendorinių dienų. | | 6.6. |
| **3.5. Atsiskaitymas su Tiekėju (etapais/ periodiškai)** | 3.5.1. Mokėjimas už Tiekėjo suteiktas Priežiūros paslaugas, atliekamas pagal kainą, nurodytą Pasiūlymo 1.1 lentelėje, kas mėnesį per 30 (trisdešimt) kalendorinių dienų nuo Sąskaitos priėmimo dienos. Priežiūros paslaugų perdavimo–priėmimo aktu bus laikoma Sąskaita.  3.5.2. Mokėjimas už Tiekėjo suteiktas Papildomas paslaugas, atliekamas pagal įkainius, nurodytus Pasiūlymo 1.2 lentelėje, už faktiškai suteiktų paslaugų kiekius per 30 (trisdešimt) kalendorinių dienų nuo Sąskaitos gavimo dienos. Suteikus Papildomas paslaugas, privaloma pateikti Paslaugų perdavimo–priėmimo aktą, kaip atskirą dokumentą. | | 6.7. |
| **3.6. Avansas** | Netaikoma | | 6.10.-6.20. |
| **4. PAPILDOMAS SUTARTIES ĮVYKDYMO UŽTIKRINIMAS** | | | |
| Papildomų sutarties įvykdymo užtikrinimo priemonių nereikalaujama. | | | |
| **5. ŠALIŲ TEISĖS IR PAREIGOS** | | | |
| **5.1. Papildomi Užsakovo ir Tiekėjo įsipareigojimai ir teisės** | 5.1.1. Mobilizacijos, karo, nepaprastosios padėties metu ar kai Lietuvos Respublikos Vyriausybė, įvertinusi riziką, kad veiksniai, dėl kurių buvo ar gali būti paskelbta mobilizacija, įvesta karo ar nepaprastoji padėtis, kelia grėsmę nacionaliniam saugumui, yra priėmusi sprendimą dėl Lietuvos Respublikos viešųjų pirkimų įstatymo 45 straipsnio 21 dalies taikymo, Tiekėjas įsipareigoja atitikti VPĮ 45 straipsnio 21 dalies 1, 2, 3, 6 punktuose nustatytus nacionalinio saugumo interesus bei kilmės reikalavimus. | | 5 skyrius |
| **6. INTELEKTINĖS NUOSAVYBĖS TEISĖS** | | | |
| **6.1. Turtinių autoriaus teisių parėjimas Užsakovo nuosavybėn** | Netaikoma | | 9 skyrius |
| **7. ŠALIŲ ATSAKOMYBĖ** | | | |
| **7.1. Užsakovui taikomos netesybos dėl apmokėjimo vėlavimo** | Netesybų dydis taikomas toks, koks numatytas Bendrosiose sutarties sąlygose. | | 10.2. |
| **7.2. Tiekėjui taikomos netesybos** | Netesybų dydis taikomas toks, koks numatytas Bendrosiose sutarties sąlygose. Netesybos skaičiuojamos nuo laiku nesuteiktų paslaugų vertės už kiekvieną kalendorinę dieną. | | 10.3. |
| **7.3. Bauda, taikoma Tiekėjui/ Užsakovui, nutraukus Sutartį dėl esminio Sutarties pažeidimo** | 5 (penki) proc. nuo Pradinės sutarties vertės. | | 13.4.6.  13.5.5. |
| **7.4. Bauda Tiekėjui dėl esamų Subtiekėjų ar specialistų, ar jungtinės veiklos partnerių pakeitimo/ naujų Subtiekėjų pasitelkimo, nesilaikant Bendrosiose sutarties sąlygose nurodytos Subtiekėjų ir (ar) specialistų, ir (ar) jungtinės veiklos partnerių keitimo tvarkos** | 1 000,00 (vienas tūkstantis) Eur | | 14.1.11.  14.3.8.  14.4.5. |
| **7.5. Tiekėjui taikomos baudos dėl aplinkosauginių ir (arba) socialinių kriterijų nesilaikymo** | Netaikoma | | 5.6. |
| **7.6. Tiekėjui/ Užsakovui taikoma bauda dėl konfidencialumo reikalavimų nesilaikymo** | Netaikoma | | 15.5. |
| **7.7. Tiekėjui taikomos netesybos dėl pirkimo dokumentuose nustatytų kokybinių kriterijų nepasiekimo Sutarties vykdymo metu** | Jeigu paaiškėja, kad Tiekėjas nevykdo įsipareigojimų, kurie pasiūlymų vertinimo metu pirkimo dokumentuose buvo nustatyti kaip pasiūlymų vertinimo kriterijai ir už kuriuos Tiekėjui buvo skiriamos reikšmės, kai pasiūlymas vertintas pagal kainos / sąnaudų ir kokybės santykį ir Tiekėjas per 10 (dešimt) darbo dienų neištaiso pažeidimų – taikoma 3 (trys) proc. bauda nuo pradinės Sutarties vertės. | | 5.6. |
| **7.8. Tiekėjui taikomos netesybos dėl Sutarties įvykdymo užtikrinimo nepratęsimo** | Netaikoma | | 7.13. |
| **7.9. Tiekėjui taikomos netesybos dėl etiško elgesio reikalavimų nesilaikymo** | Tiekėjui taikoma bauda dėl Bendrųjų sutarties sąlygų 20.3 punkte nurodytų įsipareigojimų, susijusių su sąžiningu ir etišku veiklos vykdymu, pažeidimo – 1 (vienas) proc. nuo Pradinės sutarties vertės. | | 20.8. |
| **7.10. Kitos netesybos** | Nustačius dėl Tiekėjo kaltės įvykusius Sutarties arba Paslaugų teikimo reikalavimų pažeidimus, kurie sukėlė Užsakovo klientams IT paslaugų teikimo prastovas, IT paslaugų teikimo incidentus, informacijos saugumo pažeidimus, Tiekėjui taikoma ne didesnė nei 100 proc. ataskaitinio laikotarpio Paslaugų kainos (Priežiūros paslaugų 1 (vieno) mėnesinio įkainio) baudos dydis.  Pažeidimai, prastovos ir incidentai turi būti dokumentuoti ir patvirtinti Užsakovo kliento. | |  |
| **7.11. Solidarios atsakomybės taikymas** | Netaikoma | | 10.8. |
| **8. SUTARTIES GALIOJIMAS IR PRATĘSIMAS** | | | |
| **8.1. Sutarties pratęsimas** | Sutarties pratęsimas numatomas, kai yra Bendrosiose sutarties sąlygose numatyti pagrindai. | | 12.9., 12.10. |
| **8.2. Sutarties pratęsimo metu taikoma kainodara** | Už atliktas Paslaugas apmokama Pasiūlyme nurodytais įkainiais. | | 12 skyrius |
| **9. SUTARTIES NUTRAUKIMAS IR KITOS NUOSTATOS** | | | |
| **9.1. Sutarties nutraukimo pagrindai** | 9.1.1. Sutartis gali būti nutraukiama rašytiniu Šalių susitarimu arba vienašališkai, Bendrosiose sutarties sąlygose nustatyta tvarka. | | 13 skyrius |
| **9.2. Esminiai Sutarties pažeidimai** | Esminiais Sutarties pažeidimais laikomi Bendrosiose sutarties sąlygose, Lietuvos Respublikos civiliniame kodekse numatyti ir šie Sutarties pažeidimai:  - jeigu Paslaugos yra teikiamos ar suteiktos netinkamai ir (ar) nekokybiškai ir (ar) neatitinka Sutartyje ir (ar) Techninėje specifikacijoje numatytų reikalavimų ir Tiekėjas neištaiso Paslaugų teikimo trūkumų per Užsakovo nurodytą (-us) terminą (-us) arba negali suteikti tinkamų Paslaugų;  - jeigu Tiekėjas ilgiau kaip 10 (dešimt) kalendorinių dienų iš eilės vėluoja suteikti Sutarties reikalavimus atitinkančias Paslaugas pagal Paslaugų teikimo terminus, nurodytus Techninėje specifikacijoje, dėl Tiekėjo kaltės;  - jeigu Tiekėjas dėl savo kaltės negali ir (arba) atsisako vykdyti Sutartyje numatytus įsipareigojimus ar bet kurią jų dalį, nepriklausomi nuo tokios dalies vertės;  - jeigu Tiekėjas padidina Sutarties kainą ir nevykdo prisiimtų įsipareigojimų už Sutartyje nustatytą kainą;  - jeigu Tiekėjas pažeidžia Paslaugų teikimo terminus ir priskaičiuotų netesybų už vėlavimą suma viršija 20 (dvidešimt) proc. Pradinės sutarties vertės;  - Tiekėjo kvalifikacija tapo nebeatitinkančia pirkimo dokumentuose nustatytų Sutarties tinkamam vykdymui būtinų reikalavimų ir šie neatitikimai nebuvo ištaisyti per 10 (dešimt) darbo dienų nuo kvalifikacijos tapimo neatitinkančia dienos;  - Tiekėjas pažeidžia Bendrųjų sutarties sąlygų nuostatas dėl Sutarties vykdymui pasitelkiamų naujų subtiekėjų ir (ar specialistų)/ esamų subtiekėjų ir (ar) specialistų, ir (ar) jungtinės veiklos partnerių keitimo;  - jeigu nustatomas Bendrųjų sutarties sąlygų 20.3 punkto pažeidimas ir Tiekėjas per Užsakovo nurodytą protingą terminą neištaiso nustatytų pažeidimų arba paaiškėja, kad padarytų pažeidimų ištaisyti negalima. | | 13.4.1. |
| **9.2. Užsakovo rezervuota teisė** | Netaikoma | | 13.4.2.15. |
| **9.3. Nacionalinio saugumo nuostatos** | 9.3.1. Užsakovas veikia srityse, kurios laikomos nacionaliniam saugumui užtikrinti strategiškai svarbių ūkio sektorių dalimi, ar laikomas esminiu kibernetinio saugumo subjektu, nurodytu Lietuvos Respublikos kibernetinio saugumo įstatyme.  9.3.2.Užsakovas veikia gynybos srityje, ar srityse, kurios laikomos nacionaliniam saugumui užtikrinti strategiškai svarbių ūkio sektorių dalimi, įrašytas į Saugiojo tinklo naudotojų sąrašą ar laikomas esminiu kibernetinio saugumo subjektu, nurodytu Lietuvos Respublikos kibernetinio saugumo įstatyme atlieka paslaugų pirkimą (-us), kurio (-ių) objekto (-ų) BVPŽ kodas nurodytas Viešojo pirkimo objektų, nurodytų Lietuvos Respublikos viešųjų pirkimų įstatymo 37 straipsnio 9 dalyje ir 47 straipsnio 9 dalyje, Bendrojo viešųjų pirkimų žodyno kodų sąraše, patvirtintame Lietuvos Respublikos Vyriausybės 2022 m. kovo 30 d. nutarimu Nr. 280 „Dėl Lietuvos Respublikos viešųjų pirkimų įstatymo 92 straipsnio 13, 14 ir 15 dalių nuostatų įgyvendinimo“. | | 13.4.2.16.  13.4.2.17. |
| **9.4. Tarptautinių sankcijų įgyvendinimas (Tarybos reglamento (ES) 2022/576 5 k straipsnis)** | Sutartis nutraukiama, jeigu paaiškėja, kad Tiekėjas atitinka bent vieną iš Tarybos Reglamento (ES) 2022/576 2022 m. balandžio 8 d. kuriuo iš dalies keičiamas Reglamentas (ES) Nr. 833/2014 dėl ribojamųjų priemonių atsižvelgiant į Rusijos veiksmus, kuriais destabilizuojama padėtis Ukrainoje, 5k straipsnio sąlygų (taikoma, kol Reglamentas galioja). | |  |
| **10. SUBTIEKĖJŲ PASITELKIMAS IR KEITIMAS** | | | |
| **10.1. Sutarties vykdymui pasitelkiami ūkio subjektai** | Sutarties vykdymui pasitelkiami subtiekėjai, kurių kvalifikacija remiasi Tiekėjas, Sutarties sudarymo metu žinomi subtiekėjai, kurių pajėgumais Tiekėjas nesiremia, specialistai yra nurodyti Specialiųjų sutarties sąlygų priede Nr. 4. | | 14 skyrius |
| **11. APLINKOSAUGINIAI IR SOCIALINIAI KRITERIJAI** (taikoma, jeigu aplinkosauginiai ir (arba) socialiniai kriterijai nustatomi kaip Sutarties vykdymo sąlygos) | | | |
| **11.1. Aplinkosauginių kriterijų nustatymo teisinis pagrindas** | Aplinkosauginiai kriterijai Paslaugoms nustatomi vadovaujantis Aplinkos apsaugos kriterijų taikymo, vykdant žaliuosius pirkimus, tvarkos aprašo, patvirtinto 2011 m. birželio 28 d. įsakymu D1-508 „Dėl Aplinkos apsaugos kriterijų taikymo, vykdant žaliuosius pirkimus, tvarkos aprašo patvirtinimo“ 4.4.3 papunkčiu. | |  |
| **11.2. Aplinkosauginiai reikalavimai paslaugai ir/ar jos teikimui** | Perkama paslauga, nesusijusi su materialaus objekto sukūrimu, kurios teikimo metu nėra numatomas reikšmingas neigiamas poveikis aplinkai, nesukuriamas taršos šaltinis ir negeneruojamos atliekos, tačiau papildomai pažymima, kad Sutartis ir jos vykdymo metu rengiama dokumentacija, Užsakovui turi būti pateikti tik elektroniniu formatu, o dokumentacija, kuri turi būti pasirašoma, pasirašomi elektroniniu parašu*.* | |  |
| **11.3. Socialiniai kriterijai** | Netaikoma | |  |
| **12. SPECIALIŲJŲ SUTARTIES SĄLYGŲ PRIEDAI** | | | |
| 12.1. Priedas Nr. 1 – Techninė specifikacija (I pirkimo daliai);  12.2. Priedas Nr. 2 – Pasiūlymas;  12.3. Priedas Nr. 3 – Atsakingi asmenys;  12.4. Priedas Nr. 4 – Sutarties vykdymui pasitelkiami subtiekėjai ir (ar) specialistai. | | | |
| **13. ŠALIŲ PARAŠAI** | | | |
| Tomas Misevičius  Direktorius  \_\_\_\_\_\_\_\_\_\_\_\_\_\_  (parašas) | | Vadovė  Giedrė Kaminskaitė-Salters  \_\_\_\_\_\_\_\_\_\_\_\_\_\_  (parašas) | |

\* Jei šis dokumentas pasirašomas elektroniniu būdu, šio dokumento pasirašymo ir registracijos datos užfiksuojamos šio dokumento metaduomenyse.